**Δελτίο Τύπου για 5η επιμορφωτική συνάντηση στο πλαίσιο του**

**Τοπικού Δικτύου «ΣΥΝ: Λειτουργώ – Ενεργώ – Δημιουργώ»**

«Διαχείριση περιστατικών κακοποίησης/παραμέλησης» ήταν το θέμα της 5ης επιμορφωτικής συνάντησης στο πλαίσιο του Τοπικού Δικτύου «ΣΥΝ: Λειτουργώ – Ενεργώ – Δημιουργώ» της Διεύθυνσης Δευτεροβάθμιας Εκπαίδευσης Αν. Αττικής, τη Παρασκευή 1 Μαρτίου 2024 στο 2ο Γυμνάσιο Γέρακα.

Η κα Σαρίδου, Προϊσταμένη του 1ου ΚΕΔΑΣΥ Αν. Αττικής, μίλησε στους εκπαιδευτικούς εμπεριστατωμένα για τους τύπους κακοποίησης, τους προσδιοριστές επικινδυνότητας και τον ρόλο των εκπαιδευτικών στην αναγνώριση συμπτωμάτων. Δόθηκαν κατευθυντήριες γραμμές για την αναφορά της κακοποίησης ή της παραμέλησης παιδιών και τους κύριους φορείς υποδοχής αναφορών.

Παρακολούθησαν την παρουσίαση εκπαιδευτικοί και Διευθυντές από τις σχολικές μονάδες του Δικτύου, όπως επίσης ο Διευθυντής Δευτεροβάθμιας Εκπαίδευσης Αν. Αττικής κ. Μαρίνος και οι Σύμβουλοι Εκπαίδευσης, κα Κουτσιβίτη, κ. Τσόνιας, κ. Χριστόδουλος και κ. Παπαναστασίου.

Τη συνάντηση συντόνισε η κα Περτσινίδου, Συντονίστρια Σχ. Δραστηριοτήτων και Δικτύων της Διεύθυνσης Δευτεροβάθμιας Εκπαίδευσης Αν. Αττικής.

Θερμές ευχαριστίες στην κα Σαρίδου, καθώς επίσης και το 2ο Γυμνάσιο Γέρακα για τη θερμή φιλοξενία.